中山市公共交通運輸集團

中山市公共交通運輸集團有限公司，簡稱：中山公交集團，由1975年10月成立。前身係中山市公共汽車公司，2009年改名做中山市公共交通有限公司，2012年改制做集團。

中山公交集團旗下有公共單車、金斗灣客運站等企業同物業。宜家有巴士線一百五十二條、巴士二千一百八十七架、的士三百架同公共單車一萬二千零八十架，每日搭客有成六十五萬人次。

歷史

1970年代
1975年：中山縣石岐鎮公共汽車公司成立，位於孫文東路，以兩架巴士、一條巴士線開始巴士服務。

1980年代
1983年：由孫文東路搬到中山一路。
1984年：中山撤縣改市之後，公司就改名做中山市公共汽車公司。
1987年：由中山一路搬到西區岐沙路。

1990年代
1992年：中山市第一批的士由本公司嚟做。
1994年，旗下中山富華總站起好啟用。
1994年，第一條冇人賣飛中巴線路由富華總站來回濠頭嘅2號線正式開通。
1996年：喺中國巴士史上率先實行七十歲以上嘅長者免費搭巴士嘅規定。
1997年：富華總站來回小欖車站嘅28號線開通。
1998年：巴士收入第一次破咗億元關卡。

2000年代
2001年：新買嘅廈門金龍XMQ6892G2投入營運。
2002年：旗下城東站場投入使用。
2004年：執行中山市傷殘人士免費搭巴士嘅政策。
2005年：旗下城南客運站投入使用。
2007年：旗下坦洲金斗灣客運站投入使用。
2008年：旗下三鄉公交公司成立。
2009年：中山市第一條跨市巴士線由中山黃圃來回順德容桂80號線開通；同年，改名做中山市公共交通有限公司。

2010年代
2010年：旗下黃圃客運站投入使用。
2012年：同坦洲公交、三鄉公交、堅信汽車運輸、南朗運輸、城區客貨運輸等企業重組，成立中山市公共交通運輸集團有限公司。

旗下營運路線

中山巴士採用地區分部制管理旗下嘅巴士線。

跨市線

路線冧巴規律 
0XX/1XX 城區路線
2XX     城鎮路線
3XX     北部路線
5XX     小欖路線
6XX/8XX 南部路線
60X/61X 三鄉路線
65X     板芙路線
68X     坦洲路線
99X     珠海至中山跨市線
BXX     快速巴士
KXX     大站快車

攷

拎 
中山公交集團官方網站
中山公交集團新浪官方微博

中山交通
巴士公司